Rodensia

Rodensia ― serapan dari nama saintifik dalam  ― merupakan satu ordo mamalia yang bercirikan dua batang gigi acip yang sentiasa memanjang di rahang atas dan bawah, tetapi sentiasa dirapikan dengan menggerogot.

40% spesies mamalia ialah rodensia yang banyak terdapat di semua benua kecuali Antartika. Antara rodensia yang terkenal termasuklah tikus, tupai,  landak, dan tikus belanda. Rodensia mempunyai gigi acip tajam yang digunakan untuk menggerogot kayu, menyiat makanan, dan menggigit pemangsa. Kebanyakan rodensia memakan benih atau tumbuhan. Sesetengah spesies rodensia digeruni sebagai haiwan perosak yang mencuri makan benih yang disimpan orang ataupun menyebar wabak penyakit.

Istilah rodensia berasal dari bahasa Latin, iaitu rodens yang bermaksud "penggerogot" (dari kata kerja rodere, "menggerogot").

Saiz dan taburan order 
Dari segi jumlah spesies (tetapi tidak semestinya dari segi jumlah organisme (populasi) atau biojisim), rodensia merupakan order mamalia yang terbesar. Terdapat sekitar 2,277 spesies rodensia  dengan lebih 40 peratus spesies mamalia yang tergolong dalam order ini. Pencapaian rodensia ini mungkin disebabkan saiznya yang kecil, kitaran pembiakan yang singkat, serta kebolehan menggerogot dan memakan pelbagai jenis makanan.

Rodensia ditemui dengan bilangan yang besar di semua benua kecuali Antartika, kebanyakan pulau, dan di semua jenis habitat kecuali lautan. Rodensia merupakan order mamalia beruri selain kelawar (Chiroptera) dan anjing laut yang tiba di Australia tanpa dibawa masuk oleh manusia.

Sifat 

Kebanyakan rodensia bersaiz kecil; misalnya, tikus pigmi Afrika yang matang boleh menjadi sekecil  panjangnya dan  beratnya. Berbeza pula dengan kapibara yang boleh mencapai berat , manakala rodensia terbesar yang dikenali, iaitu Josephoartigasia monesi yang pupus, dianggarkan beratnya sekitar , ataupun tidak lebih  atau .

Rodensia mempunyai dua gigi acip di rahang atas dan bawah. Gigi acip ini tumbuh tanpa henti, oleh itu hendaklah dirapikan dengan menggerogot; maka inilah asal-usul istilah rodensia dari bahasa Latin iaitu rodere (menggerogot). Gigi ini digunakan untuk memotong kayu, menggigit kulit buah-buahan, atau sebagai pertahanan. Giginya mempunyai enamel di luarannya dan dentin yang terdedah di dalamnya, jadi rodensia mengasah gigi sendiri ketika menggerogot.  Rodensia tiada gigi taring, tetapi ada ruang di antara gigi acip dan geraham kecil. Hampir kesemua rodensia memakan tumbuhan, khususnya benih, tetapi ada sebilangan kecil jenisnya yang makan serangga atau ikan.

Rodensia adalah penting dalam sebilangan besar ekosistem di dunia, kerana ia membiak begitu kerap, serta berperanan sebagai punca makanan untuk pemangsa, mekanisme sebaran benih, dan juga vektor penyakit. Manusia menggunakan rodensia sebagai sumber bulu, sebagai haiwan belaan, sebagai bahan uji, sebagai sumber makanan, ataupun untuk mengesan periuk api.

Order haiwan bukan rodensia seperti Chiroptera (kelawar), Scandentia (tupai tanah), Soricomorpha (tikus kasturi dan mole), Lagomorpha (arnab dan pika) dan mustelida (wesel dan mink) yang disalah anggap sebagai rodensia.

Evolusi 

Rekod fosil mamalia seakan rodensia bermula sebaik sahaja selepas kepupusan dinosaur yang bukan avian sekitar 65 juta tahun lalu, seawal-awal epok Paleosen. Namun demikian, ada data jam molekul tertentu yang membayangkan bahawa rodensia moden (ahli-ahli order Rodentia) sudah wujud pada akhir Usia Kapur, sungguhpun anggaran pencapahan molekul yang lain adalah sejajar dengan rekod fosil. Pada akhir epok Eosen, saudara-mara kepada beaver, dormouse, tupai, dan kelompok-kelompok lain muncul dalam rekod fosil. Mereka berasal di Laurasia, iaitu superbenua yang sudah berpecah menjadi Amerika Utara, Eropah, dan Asia. Sesetengah spesies mendirikan koloni di Afrika untuk mewariskan makhluk histrikognat yang terawal. Dari Afrika, hystricognat ini merakit ke Amerika Selatan, sebuah benua yang terpisah pada epok Oligosen dan Miosen. Menjelang epok Miosen, Afrika bertembung dengan Asia, supaya rodensia seperti landak boleh merebak ke dalam Eurasia. Ketika Pliosen, fosil rodensia menjelma di Australia. Walaupun marsupial merupakan mamalia utama di Australia, namun rodensia kini membentuk sekitar 25% spesies mamalia di benua itu. Sementara itu, benua-benua Amerika menjadi tersambung supaya sesetengah rodensia boleh bersebar ke wilayah baru; sigmodontina melanda ke arah selatan manakala kaviomorfa menghala ke utara. 

Contoh Rodensia Prasejarah
Castoroides, beaver gergasi
Ceratogaulus, rodensia penggali bertanduk
Spelaeomys, tikus gergasi di pulau Flores
Hutia gergasi, sekelompok rodensia yang pernah hidup di Hindia Barat
Ischyromys, rodensia primitif seakan tupai
Leithia, dormouse gergasi
Neochoerus pinckneyi, capybara besar dari Amerika Utara yang beratnya 
Josephoartigasia monesi, rodensia terbesar setakat ini, yang beratnya sekitar 
Phoberomys pattersoni, rodensia kedua terbesar setakat ini, yang beratnya sekitar 
Telicomys, rodensia gergasi dari Amerika Selatan

Pengelasan

Pengelasan piawai 
Rodensia menganggotai klad-klad Glires (bersama lagomorfa), Euarchontoglires (bersama lagomorfa, primat, tupai tanah, dan kubung), dan Boreoeutheria (bersama kebanyakan mamalia beruri yang lain).  Order Rodentia boleh dibahagikan lagi kepada suborder, infraorder, Superfamili dan famili.

Skema pengelasan:

ORDER RODENTIA (dari Latin, rodere, menggerogot)
 Suborder Anomaluromorpha
 Famili Anomaluridae: scaly-tailed squirrels
 Famili Pedetidae: springhares
 Suborder Castorimorpha
 Superfamili Castoroidea
 Famili Castoridae: beaver
 Superfamili Geomyoidea
 Famili Geomyidae: gofer kantung (gofer sebenar)
 Famili Heteromyidae: tikus kanggaru
 Suborder Hystricomorpha
 Famili incertae sedis Diatomyidae: tikus batu Laos
 Infraorder Ctenodactylomorphi
 Famili Ctenodactylidae: gundi
 Infraorder Hystricognathi
 Famili Bathyergidae: wiruk ekor pendek Afrika
 Famili Hystricidae: landak Dunia Lama
 Famili Petromuridae: tikus dassie
 Famili Thryonomyidae: tikus rotan
 Parvorder Caviomorpha
 Famili †Heptaxodontidae: hutia gergasi
 Famili Abrocomidae: tikus cincila
 Famili Capromyidae: hutia
 Famili Caviidae: tikus belanda, kapibara dsb.
 Famili Chinchillidae: cincila dan Viscacha
 Famili Ctenomyidae: tuco-tuco
 Famili Dasyproctidae: agouti
 Famili Cuniculidae: paca
 Famili Dinomyidae: pacarana
 Famili Echimyidae: tikus berduri
 Famili Erethizontidae: landak Dunia Baru
 Famili Myocastoridae: nutria/koypu
 Famili Octodontidae: oktodon
 Suborder Myomorpha
 Superfamili Dipodoidea
 Famili Dipodidae: jerboa dan tikus melompat
 Superfamili Muroidea
 Famili Calomyscidae: hamster seakan tikus
 Famili Cricetidae: hamster, tikus Dunia Baru, vol
 Famili Muridae: tikus sebenar, gerbil, tikus berduri, tikus berjambul
 Famili Nesomyidae: tikus memanjat, tikus batu, tikus berekor putih, tikus Malagasy
 Famili Platacanthomyidae: dormouse berduri
 Famili Spalacidae: wiruk ekor pendek, tikus buluh, dan zokor
 Suborder Sciuromorpha
 Famili Aplodontiidae: beaver gunung
 Famili Gliridae (also Myoxidae, Muscardinidae): dormouse
 Famili Sciuridae: tupai, termasuk chipmunk, prairie dog, dan marmot

Rujukan

Bacaan lanjut

Pautan luar 
 Rodent Photos